મુંબઈમાં બે જગ્યાએ ઘરફોડીની ઘટના બની હતી. પહેલી ઘટના ગિરગામમાં બીજા કુંભારવાડામાં આવેલી ૪૦ વર્ષના ચંદ્રપ્રકાશ વીરવાડિયાની ઑફિસમાં થઈ હતી. ૨૪ સપ્ટેમ્બરે બપોરે પોણા બેથી પોણાત્રણ વાગ્યા દરમ્યાન અજાણ્યા માણસો ઑફિસમાં ઘૂસીને અઢી લાખ રૂપિયાની રોકડ રકમ લઈને રફુચક્કર થઈ ગયા હતા. આ ઘટના બની ત્યારે ચંદ્રપ્રકાશભાઈ જમવા ગયા હતા, જ્યારે બીજી ઘટનામાં ગોરેગામ (વેસ્ટ)માં લિન્ક રોડ પર આવેલા મોતીલાલ નગરમાં ૨૪ સપ્ટેમ્બરે રાતના નવ વાગ્યાથી ગઈ કાલે સવારે સાડાનવ વાગ્યા દરમ્યાન અજાણ્યા માણસોએ એસ. કે. ઑટો નામના ગાળાની ગ્રિલ તોડીને ચોરી કરી હતી. શોરૂમમાં ઘૂસીને ચોરોએ કુલ મળીને ૪,૬૭,૪૦૧ રૂપિયાની માલમતાની ચોરી કરી હતી. શોરૂમના માલિક સુરેશ ટેકચંદાણીએ ગોરેગામ પોલીસ-સ્ટેશનમાં ઘરફોડીનો ગુનો નોંધાવ્યો હતો. શોરૂમમાંથી સવાચાર લાખ રૂપિયાની રોકડ રકમ, ૩૦ હજાર રૂપિયાનું લૅપટૉપ અને પાંચ મોબાઇલની ચોરી થઈ હતી.